**POPIS NEOLIMPIJSKIH, NEPARAOLIMPIJSKIH I NEOLIMPIJSKIH SPORTOVA**

**GLUHIH S DULJOM TRADICIJOM U REPUBLICI HRVATSKOJ**

Na temelju članka 4. stavka 5. Uredbe o kriterijima za dodjeljivanje državnih nagrada za vrhunska sportska postignuća („Narodne novine“, broj 129/2017) Ministarstvo turizma i sporta dalo je suglasnost:

- na prijedlog Hrvatskog olimpijskog odbora neolimpijskim sportovima s duljom tradicijom u Republici Hrvatskoj u kojim se kontinuirano natječe 30 i više godina od dana stupanja na snagu Uredbe, a to su: **automobilizam, baseball, biljar, boćanje, body building (i fitness), bridž, galopski sport, karate, kasački sport, kickboxing, kuglanje, motociklizam, nanbudo, orijentacijski sport, planinarstvo, ronilaštvo, savate, skijanje na vodi (i wakeboard), sportski ribolov, sportski ribolov na moru, šah, tajlandski boks i zrakoplovstvo,**

- na prijedlog Hrvatskog paraolimpijskog odbora neparaolimpijskim sportovima s duljom tradicijom u Republici Hrvatskoj u kojima se kontinuirano natječe 15 i više godina od stupanja na snagu Uredbe, a to su: **kuglanje za slijepe i slabovidne, šah za slijepe i slabovidne, šah za osobe s tjelesnim oštećenjem i sportski ribolov za osobe s invaliditetom,**

- na prijedlog Hrvatskog sportskog saveza gluhih neolimpijskim sportovima gluhih s duljom tradicijom u Republici Hrvatskoj u kojima se kontinuirano natječe 15 i više godina od stupanja na snagu Uredbe, a to su: **kuglanje i mali nogomet.**